alexandrainst/scandi-wiki huggingface dataset:
Helena Takalo

Anni Helena Takalo (født 28. oktober 1947 i Nivala) er en tidligere finsk langrennsløper.

Hun var med på dominere internasjonal kvinnelangrenn i 1970-årene, og fikk totalt 5 OL-medaljer og 5 VM-medaljer i løpet av karrieren. Høyest rager nok gullet på 5 km under OL 1976 i Innsbruck. I 1977 ble hun tildelt Holmenkollmedaljen.

Meritter

OL 
 1972 – sølv på stafetten
 1976 – gull på 5 km, sølv på 10 km og stafetten
 1980 – bronse på 10 km

VM 
 1978 – gull på 5 km og stafetten, bronse på 20 km
 1970 – bronse på stafetten
 1974 – bronse på 10 km

Referanser

Eksterne lenker 
 

Finske langrennsløpere
Olympiske mestere for Finland
Olympiske sølvmedaljevinnere for Finland
Olympiske bronsemedaljevinnere for Finland
Verdensmestere i langrenn
Vinnere av Holmenkollmedaljen
Deltakere for Finland under Vinter-OL 1972
Langrennsløpere under Vinter-OL 1972
Deltakere under Ski-VM 1974
Deltakere for Finland under Vinter-OL 1976
Langrennsløpere under Vinter-OL 1976
Deltakere under Ski-VM 1978
Deltakere for Finland under Vinter-OL 1980
Langrennsløpere under Vinter-OL 1980
Personer fra Nivala
Finske mestere i friidrett
Olympiske medaljevinnere i langrenn
Herzogliches Georgianum

Herzogliches Georgianum (det hertugelige Georgianum) er et katolsk presteseminar ved Ludwig-Maximilians-Universität (LMU) i München. Det ble grunnlagt i 1494 av hertug Georg den rike og er verdens nest eldste presteseminar.

Opprinnelig lå seminaret, i likhet med universitetet, i Ingolstadt. I mai 1800 flyttet det sammen med universitetet til Landshut og i oktober 1826 til München. Det holder til i en bygning rett overfor LMUs hovedbygning, som i likhet med denne ble tegnet av hoffarkitekten Friedrich von Gärtner. I bygningen befinner det seg også en samling sakral kunst fra det 11. til det 19. århundre.

Pave Benedikt XVI studerte ved Herzogliches Georgianum da han var prestekandidat fra 1949 til 1951.

Eksterne lenker
 http://www.herzoglichesgeorgianum.de/
 http://www.roehrner.de/georgianum/ 

Kultur i München
Presteseminarer
Etableringer i 1494
Byggverk i München
Schloss Nymphenburg

Schloss Nymphenburg er et barokkslott i München. Det regnes som et av de vakreste slott i verden.

Slottet ble opprinnelig oppført i italiensk landhusstil i 1674 av kurfyrst Ferdinand Maria av Bayern som gave til hans hustru Adelheid, etter deres sønn Maximilian II Emanuels fødsel.

Slottet ble i tidens løp stadig utvidet og ombygget. Det var lenge sommerresidens for Wittelsbach-herskerne, og Nymphenburgs slottspark er like berømt som selve slottet.

Idag er slottet i statlig eie og omfatter tre museer: Marstallmuseum, Porzellanmuseum og et naturmuseum.

Eksterne lenker 
 
 Bayerische Verwaltung für staatliche Schlösser, Gärten und Seen

Nymphenburg
Nymphenburg
Byggverk i München
Fåvang kirke

Fåvang kirke er en korskirke på Fåvang i Gudbrandsdalen, Ringebu kommune.

Kirken er reist på 1600-tallet i bindingsverk blant annet av materialer fra stavkirker, på samme måte som Vågå kirke og Hol gamle kirke. Den omtales av og til også som ei stavkirke, men regnes ikke som ekte stavkirke selv om deler av konstruksjonen er av stavverk eller treverk tidligere brukt i stavverk. Den ble bygget etter reformasjonen, for det meste av materialer fra tidligere nedrevne stavkirker i dalen. De eldste delene kan dateres tilbake til omkring 1150–1250. Bygningen er fredet.

I kirken er Christian VIIs monogram skåret inn i en korskrankedekorasjon utført av Kristen Erlandsen Listad - «blomstermesteren fra Ringebu».

Byggehistorie 

Kirken ble sannsynligvis bygget mellom 1627 og 1630. Byggmester kan ha vært den kjente kirke- og tårnbyggeren Werner Olsen Skurdal, som opprinnelig kom fra Nes på Hedmarken og gikk under tilnavnet «mester». Det er imidlertid ting med tårnets design som taler for at det kan ha vært en annen kirkebygger som gjorde kirken. Olsen Skurdal bygget også om og utvidet Vågå kirke i 1625–1627, og som gjorde de store ombygningene på Ringebu stavkirke i 1630–1631. I 1634/1635 og i 1663/1664 utvidet og bygde han også om Lom stavkirke.

Ifølge Martin Blindheim hadde stavkirken forhøyet midtrom og omgang/sideskip. Treskurden forsvant ved ombyggingen etter reformasjonen og bygget ble kledd med panel både utvendig og innvendig.

Fåvang stavkirke ble etter reformasjonen ombygget og utvidet til korskirke, med gjenbruk av materialer fra tidligere nedrevne stavkirker i dalen. Trolig har ei tidligere stavkirke på stedet også blitt benyttet. Den skal ha vært fra 1200-tallet. Kirken blir på grunn av sine omfattende ombygninger ikke medregnet blant ekte stavkirker i Norge. Ifølge Bugge og Mezzanotte er det bare noen tiler i ytterveggen som peker mot middelalderske stavkirker. Lorentz Dietrichson i boken om kirkebygg fra middelalderen og nåtiden skriver Foðvangi og år 1336 som byggeår eller første skriftlige dokumentasjon.

Ytterveggen har bumerker, knivristninger og bokstaver fra flere århundre. På innersiden er det bare ristninger av byggmesteren selv fra tidlig middelalder, ifølge Alf Rasmussen. Prekestolen er fra rundt 1600 i renessansestil. Ristninger på utsiden omtales som graffiti. Blant annet ble graffiti som forestiller løver i sprang avdekket ved restaureringen. Graffitien er så primitiv at den ikke kan relateres til bestemt stil eller periode.

Referanser

Eksterne lenker 
 Fåvang kirke (tysk)
 
 

Stavkirker
Kirker i Ringebu
Kirker i Sør-Gudbrandsdal prosti
Kulturminner i Ringebu
Religiøse byggverk fra 1630
1620-årene i Norge
1630-årene i Norge
Jens Dunker
Eric Bana

Eric Bana (født 9. august 1968 i Melbourne) er en australsk skuespiller.

Han ble født Eric Banadinović av en tysk mor og en kroatisk far.

Bana startet sin karriere som komiker og ble først kjent i Australia med TV-serien Full Frontal. Han hadde deretter hovedrollen i to kortvarige TV-serier: Eric i 1996 og The Eric Bana Show Live i 1997.

Bortsett fra en liten rolle i den australske indie-filmen The Castle der han spilte en kickbokser, forsvant Bana fra Australias underholdningsscene i flere år, før han dukket opp i hovedrollen i den sorte komedien Chopper i 2000, som den australske forbryteren Mark Brandon Read. Chopper fikk internasjonal oppmerksomhet og vant tre priser fra det australske filminstituttet, inkludert «Beste skuespiller» for Bana.

Etter dette vokste Banas internasjonale rykte, og han spilte en birolle i Ridley Scotts Black Hawk Down (2001) før han fikk hovedrollen i Ang Lees Hulk i 2003. I 2004 spilte han prins Hektor i Troja, basert på Homers Iliaden. I 2005 fikk Bana hovedrollen som lederen for en Mossad-enhet i Steven Spielbergs film München.

Bana ble i 2019 utnevnt til offiser av Order of Australia.

Filmografi 
 The Finest Hours (2016)
 Special Correspondents (2015)
 Deliver Us from Evil (2014)
 Lone Survivor (2013)
 Closed Circuit (2013)
 Deadfall (2012)
 Hanna (2011)
 Funny People (2009)
 Love the Beast (2009)
 The Time Traveler's Wife (2009)
 Star Trek (2009)
 The Other Boleyn Girl (2008)
 Mary og Max, stemme (2008)
 Romulus, My Father (2006)
 Lucky You (2006)
 München (2005)
 Troja (2004)
 Hulk (2003)
 Oppdrag Nemo (2003)
 The Nugget (2002)
 Black Hawk Down (2001)
 Something in the Air (TV) (2000–2001)
 Chopper (2000)
 The Castle (1997)
 Eric (TV) (1997)
 Full Frontal'' (TV) (1993)

Referanser

Eksterne lenker 
 

Australske skuespillere
Personer fra Melbourne
Ullstein-Verlag

Ullstein-Verlag er et av de største tyske forlagene, og ble grunnlagt i 1877 i Berlin av Leopold Ullstein. Det er både et av de største bokforlag i Tyskland og et stort avisforlag, som blant annet utgir Berliner Morgenpost. I 1956 overtok Axel Springer en aksjepost på 26 %, som i 1960 øket til 83 % og senere ble utvidet til 100 %. Ullstein-Verlag er dermed heleiet av Axel Springers forlagsimperium.

Eksterne lenker 
 Ullstein-Verlag (forforlag)
 Ullstein-forlagets Berlin-aviser  

Tyske forlag
Forlag etablert i 1877
1877 i Tyskland
Münchener Rück

Münchener Rück (kort for Münchener Rückversicherungs-Gesellschaft, i engelskspråklige land kjent som Munich Re) er verdens største reassuranseselskap, og etter Allianz det nest største førsteforsikringsselskap i Tyskland. Det har sete i München. I 2004 hadde det en omsetning på 38,1 milliarder €.

Selskapet ble grunnlagt i 1880 av Carl von Thieme, som også grunnla Allianz. Etter sin raske og ubyråkratiske behandling av kravene etter jordskjelvet i San Francisco i 1906 ble grunnlaget for selskapets vekst lagt.

Eksterne lenker
 

Tyske selskaper
Forsikringsselskaper
München
Selskaper etablert i 1880
1880 i Tyskland
Parasittisme

Parasittisme (parasitt) er en organisme (snylter) som lever på eller i en annen organisme (vert) og som får sin næring uten å nødvendigvis hindre vertens normale liv, i stor grad, selv om døden ofte er sluttresultatet.

Mange arter finnes blant planter, som misteltein, og blant dyr som midd, lus, lopper, snyltevepser, lusfluer m.m.

Parasitter på dyr og planter 
Mange parasitter lever på eller i andre dyr. Noen er derfor nyttige som biologisk kontroll i jord- og landbruket, for å bekjempe angrep av skadedyr.

Parasitter som dreper verten, kalles parasittoider. Eksempel er en snylteveps som lever innevendig i verten,  og som forårsaker dens død, når snyltevepslarven er ferdig vokst og forlater verten. En loppe eller en lus er ikke en parasittoide, da den ikke forårsakerer vertens død.

 Forparasitter, livnærer seg av innsamlet føde i vertsdyrets bol
 Ektoparasitter, snylter på utsiden av en vert, som lopper, lus og planter som misteltein og mange andre
 Endoparasitter, lever inne i en vert.  Eksempel snyltevepser, som lever inne i et annet dyr i larvestadiene
 Hyperparasitt, en parasitt som snylter på en annen parasitt (parasitt i parasitt). Slike finnes blant veps og fluer

Parasitter som kan være årsak til sykdom hos mennesker 
Sykdommer som overføres mellom dyr og mennesker kalles zoonoser. Vi har to typer endoparasitter som gir sykdom hos mennesker, enkelte encellete dyr (protozoer) og innvollsormer (helminther).

I Norge finnes disse sykdomsframkallende endoparasittene:
 Trichomonalis vaginalis – en protozo som er seksuelt overførbar og heldigvis enkel å behandle.
 Toxoplasma gondii – en protozo som kan smitte fra katter eller ved infisert kjøtt. Gir vanligvis ikke verten symptomer, men kan skade et eventuelt foster.
 Barnemark (Enterobius vermicularis) – en innvollsorm som lever i tynntarmen. Om natten kryper de ut av endetarmen og legger egg i området omkring. Kan gi kløe.
 Spolorm (Ascaris lumbricoides)- en innvollsorm som lever i tarmen og kan bli opptil 15–35 cm lang. Gir vanligvis ingen symptomer.
 Oksebendelorm (Taenia saginata)- en innvollsorm som overføres, om man spiser infisert kjøtt som ikke er tilstrekkelig oppvarmet. Den kan bli opptil 10 meter.

I tillegg finnes det en rekke forskjellige parasitter man kan bli smittet av ved opphold i utlandet. Blant de mest kjente er:
 Plasmodium sp. – en slekt protozoer som forårsaker ulike typer av malaria.
 Trypoanosoma sp. – en flagellat som fremkaller sovesyke.

Flåtter kan være bærer av farlige bakterier eller virus. De er ektoparasitter og kan overføre et virus til mennesker. Den vanligste smitten er bakteriegruppen Borrelia (spesifikt, bakterien Borrelia burgdorferi) som kan invadere nervesystemet og gi lammelser, leddsykdom, kronisk hudsykdom og smertetilstander.

Se også 
 Hekkeparasittisme
 Kleptoparasittisme

Referanser 

 
Utviklingsbiologi
Entomologi
Botanikk
Homofile og lesbiske sosialdemokrater

Homofile og lesbiske sosialdemokrater var navnet på nettverket for homofile og lesbiske i Arbeiderpartiet i perioden 2005-09. Organisasjonen er både et lokallag under Oslo Arbeiderparti og et landsomfattende nettverk med lokalavdelinger i blant annet i Trondheim og Bergen. På sitt årsmøte i februar 2009 skiftet nettverket navn fra Homofile og lesbiske sosialdemokrater til Homonettverket.

Eksterne lenker
 Homonettverket

Arbeiderpartiet
Homobevegelsen
LHBT i Norge
Hippolyt Kempf

Hippolyt Kempf (født 10. desember 1965) er en sveitsisk tidligere kombinertløper. 
Han vant den individuelle gullmedaljen under OL 1988 i Calgary, og var med på det sveitsiske laget som tok sølvmedaljene i lagkonkurransen.

Under OL 1994 på Lillehammer var han igjen delaktig i en sveitsisk lagmedalje, denne gang ble det bronse.

I tillegg har han sølvmedalje fra lagkonkurransen under VM 1989 i Lahtis.

Referanser

Eksterne lenker 
 

Sveitsiske kombinertløpere
Sveitsiske mestere
Olympiske mestere for Sveits
Olympiske sølvmedaljevinnere for Sveits
Olympiske bronsemedaljevinnere for Sveits
Deltakere under Ski-VM 1987
Medaljevinnere under Vinter-OL 1988
Deltakere for Sveits under Vinter-OL 1988
Kombinertløpere under Vinter-OL 1988
Deltakere under Ski-VM 1989
Deltakere for Sveits under Vinter-OL 1992
Kombinertløpere under Vinter-OL 1992
Medaljevinnere under Vinter-OL 1994
Deltakere for Sveits under Vinter-OL 1994
Kombinertløpere under Vinter-OL 1994
Personer fra Luzern
Fødsler i 1965
Olympiske medaljevinnere i kombinert
Kjemperøyksopp

Kjemperøyksopp (Langermannia gigantea) er en røyksopp i familien Agaricaceae som hovedsakelig vokser i åpen mark. Den er den soppen i verden med de største fruktlegemene. De kan bli en meter i diameter eller mer. Den er spiselig så lenge den er ny. Den fins i Norge, særlig i syd.

Eksterne lenker 
 

Agaricaceae
Matsopp
Sturmgeschütz IV

Sturmgeschütz IV var en tysk stormkanon under andre verdenskrig.

I utgangspunktet var den helt lik Sturmgeschütz IIIG. Fabrikken som laget StuG III ble ødelagt av allierte bombeangrep, og siden panzer III (som StuG III var basert på) og Panzer IV hadde så mange felles komponenter, ble det besluttet at fabrikken som laget Pz IV skulle lage StuG'er frem til fabrikken som laget StuG III igjen ble operativ. StuG IV var således en StuG III på Pz IV-chassis.

Av StuG IV ble det fra 1943 til krigens slutt bygget rundt 1 100 eksemplarer.

Tekniske data 

Stormkanoner
Dylan Macallister

Dylan Macallister (født 17. mai 1982) er en australsk fotballspiller. Han har siden vinteren 2004 spilt for den norske eliteserieklubben Brann, men 29. mars 2006 valgte Macallister å skrive under på treårskontrakt med fotballklubben Lyn. Den 193 cm høye angrepsspilleren fikk dermed med seg totalt 12 mål på 45 kamper for Brann.

Macallister startet sin profesjonelle karriere i den australske klubben Olympic Sharks, der han like godt scoret i debutkampen i 1999. Etter å ha scoret ti mål på 35 kamper i løpet av tre sesonger, byttet han klubb til Northern Spirit i 2002. Her klarte han seg såpass brukbart at han ble hentet av den sveitsiske klubben Aarau men dagen etter at han hadde suksess ombestemte han seg og brøt kontrakten. Etter å ha spilt nok en sesong i Northern Spirit, kom han til Brann på prøvespill i januar 2004 og klarte seg såpass bra at han fikk kontrakt.

Allerede i Branns første hjemmekamp i 2004-sesongen markerte Macallister seg da han scoret to mål mot Molde. Han slet imidlertid med å følge opp den gode starten på Brann-karrieren i tillegg til at han hadde problemer med skader og lave blodverdier. Han klarte derfor ikke å etablere seg på Brann-laget igjen før høsten 2005 i Bengt Sæternes' skadefravær.

Macallister har spilt for aldersbestemte landslag i Australia og var toppscorer for sitt landslag da de kvalifiserte seg til OL i Athen. Likevel ble han ikke funnet god nok for troppen. Han har én kamp for Australias herrelandslag i fotball.

Macallisters kone er norsk og han ønsket derfor i 2011 å returnere til Norge og Bergen og var aktuell for Løv-Ham. Dette ble det imidlertid ikke noe av på grunn av at det ikke ville være mulig å få signert papirene i Norge før overgangsvinduet stengte.

Karriere som spiller 
(Sist oppdatert 21. februar 2011)

Referanser

Eksterne lenker 
 
 Profil på lynfotball.net

Australske fotballspillere
Fotballspillere for SK Brann
Fotballspillere for Lyn Fotball
Fotballspillere for Sarpsborg 08 FF
Fotballspillere for Central Coast Mariners
Fotballspillere for Wellington Phoenix FC
Fotballspillere for Gold Coast United
Fotballspillere for Melbourne City FC
Personer fra Manly
Fordøyelse

Fordøyelse er en kjemisk prosess der organismer bryter ned komplekse næringsemner til enklere substanser som de kan absorbere og utnytte i stoffskiftet. Det skilles mellom intracellulær fordøyelse, som foregår inne i enkeltceller, og ekstracellulær fordøyelse, som foregår utenfor cellene (i hovedsak i fordøyelseskanalen, som hos dyr utgjør størsteparten av fordøyelsessystemet).

Fordøyelsesprosessen består alltid av inntak, nyttiggjøring (selve fordøyelsen) og utstøting av rester.

Intracellulær fordøyelse 
Intracellulær fordøyelse er fordøyelse som foregår inne i enkeltceller, eksempelvis hos blåskjell i tillegg til den ekstracellulær fordøyelsen som skjer i magsekken og har en sentral fordøyelseskjertel der hovedsakelig proteinfordøyelsen skjer. Avfall returneres til magesekken, der ekstracellulær fordøyelse skjer.

Ekstracellulær fordøyelse 
Ekstracellulær fordøyelse skjer i fordøyelsesorganer. Hos mennesker starter den med inntaket av næringsstoffer i munnhulen, mens nyttiggjøring av visse væsker, salter og K-vitaminer avsluttes i tykktarmen. Utstøting av rester skjer via endetarmen.

Se også 
 Fordøyelsessystemet

 Fordøyelse
Fysiologi
1000 artikler enhver Wikipedia bør ha
Peter Stormare

Peter Stormare (født Peter Storm 27. august 1953) er en svensk skuespiller. Med sine engelskkunnskaper og skuespillerevner har han slått seg godt opp i filmindustrien i Hollywood, der han vanligvis spiller europeer med frynsete moral.

Han ble født som Peter Storm, men forandret navnet sitt da han oppdaget at han delte det samme navnet med en senior-student på skuespiller-høyskolen. Hans opprinnelige navnevalg var Retep Mrots (hans eget navn stavet baklengs), men det ble avslått av myndighetene. Han ble uteksaminert fra Teaterhögskolan i Stockholm i 1981.

Det skal nevnes at han er gudfaren til Gustaf Skarsgård, og spiller i et band som heter Blonde From Fargo.

I filmen Constantine spilte Stormare Satan. Han fikk gode kritikker for sin rolle som en stille forbryter i Fargo sammen med Steve Buscemi. Han spilte dessuten mot Tom Cruise som en sløv «øyelege» i filmen Minority Report. I TV-filmen Hitler: The Rise of Evil fra 2003 spilte han Ernst Röhm.

I Sverige har Peter Stormare vært med på flere filmer og teater-stykker, inkludert å ha samarbeidet med Ingmar Bergman. Han har dessuten spilt karakteren «Carl Hamilton», en oppdiktet svensk hemmelig agent som kan sammenliknes med James Bond, og var basert på bøkene til forfatter Jan Guillou.

Stormare har også inngått en avtale med klesmerket WeSC som går ut på å reklamere for merket ved å gå med bestemte klær. WeSC er et klesmerke mest brukt av ungdommer.

Filmografi 
 Damage (1992)
 Fargo (1996)
 The Lost World: Jurassic Park (1997)
 Hamilton (1998)
 Den store Lebowski (1998) 
 8mm (1999)
 Chocolat (2000)
 Dancer in the Dark (2000)
 The Tuxedo (2002)
 The Million Dollar Hotel
 Spun (2002)
 Armageddon 
 Bad Company (2002) 
 Windtalkers (2002) 
 Birth
 Minority Report (2002) 
 Bad Boys 2 (2003)
 Hitler: The Rise of Evil (2003)
 Constantine (2005)
 The Brothers Grimm (2005)
 Prison Break (TV-serie, 2005–2006)
 Switch (2007)
 Tatt av kvinnen (2007)
 Hjelp, vi er i filmbransjen  (2011)
 Swedish Dicks  (TV-serie, 2016 - ?)
 Hansel and Gretel: Witch Hunters  (2013) i rollen som sheriff Berringer
 The Last Stand  (2013)
 Pain & Gain  (2013)
 22 Jump Street  (2014)
 Every Thing Will Be Fine (i 2015)

Referanser

Eksterne lenker 
 

Svenske skuespillere
Personer fra Kumla kommun
K2 Sports

K2 Sports er en amerikansk produsent av blant annet ski, snowboard, skøyter, sykler, fiskeutstyr, sportsklær og sko. Selskapet ble etablert i 1961.

Eksterne lenker 
 Hjemmeside

Sportsutstyrprodusenter fra USA
Etableringer i 1961
Skiprodusenter
Næringsliv i Washington
Seattle
Jan Tore Amundsen

Jan Tore Thorsø Amundsen (født 12. april 1983) er en norsk fotballspiller som fra 31. desember 2018 er klubbløs.

Han har tidligere spilt for Odd Grenland og Notodden.

Han ble hentet til Odd fra Urædd før sesongen 2002, men fikk ikke sitt endelige gjennombrudd før sesongen 2005. Dette året debuterte han også på U21-landslaget. 

Trolig satt han klubbrekord da han kom inn som innbytter for Odd Grenland i kampen mot FC Lyn og fikk deretter to gule kort og ble sendt av banen fire minutter senere. Odd vant kampen 2-0 etter scoringer av Zbynek Pospech og Stefan Bärlin. I en kåring av flere norske nettaviser, ble Amundsen rangert som Tippeligaens tredje dårligste spiller i 2007-sesongen, bare slått av sine to lagkamerater Fernando de Ornelas og Zbyněk Pospěch.

Referanser

Eksterne lenker 
 
 Profil på nifs.no

Norske fotballspillere
Fotballspillere for Urædd FK
Fotballspillere for Odds ballklubb
Fotballspillere for Notodden FK
Fotballspillere for FK Tønsberg
Fotballspillere for Ullensaker/Kisa IL
Personer fra Kongsvinger kommune
Fødsler i 1983
Klas Lestander

Klas Lestander (født 18. april 1931 i Arjeplog) er en tidligere svensk skiskytter. Han vant det første olympiske skiskytterrennet, da han gikk til topps på 20 km individuelt under OL 1960 i Squaw Valley. Han hadde bare den 25. beste langrennstiden av de 30 deltakerne, men takket være feilfri skyting (tjue av tjue blinker) gikk han altså helt til topps. 

Det skulle ta hele 46 år før en svensk skiskytter igjen gikk til topps i en OL-øvelse i skiskyting.  Anna Carin Olofsson-Zidek vant fellesstarten i OL 2006 i Torino og fire år senere gikk Björn Ferry fra Storuman til topps i herrenes jaktstart i Vancouver. 

Året etter OL-seieren var Lestander med på det svenske laget som kom på tredjeplass på stafetten under verdensmesterskapet i svenske Umeå. Stafetten ble ikke offisiell VM-øvelse før i Garmisch-Partenkirchen 1966.

OL-medaljer 
 1960  Squaw Valley -  Gull i skiskyting, 20 km  Sverige

Eksterne lenker 
 

Svenske skiskyttere
Olympiske mestere for Sverige
Olympiske mestere i skiskyting
Medaljevinnere under Vinter-OL 1960
Skiskyttere under Vinter-OL 1960
Deltakere for Sverige under Vinter-OL 1960
Personer fra Arjeplog
Fødsler i 1931
Deltakere under VM i skiskyting 1961
Erik Midtgarden

Erik Midtgarden (født 18. november 1987) er en norsk fotballspiller som spiller for Åssiden Idrettsforening.

Spillerkarriere 
Før sesongen sesongen 2005 ble han hentet opp til Odd Grenlands A-tropp fra egen juniorstall, og ble toppscorer for andrelaget i 2. divisjon med tolv scoringer. Han fikk også tre innhopp for klubben i Tippeligaen, og scoret for A-laget i 1. runde i cupen mot Langesund-Stathelle Fotball. Sesongen 2006 var han på utlån til Pors Grenland. Kontrakten med Odd gikk ut etter sesongen, og selv klubben uttrykte ønske om å ha ham med videre valgte han å gå til den nyopprykkede adeccoligaklubben Notodden FK.

Mjøndalen 
I sesongene 2009 og 2010 spilte han for Mjøndalen i Adeccoligaen. I Mjøndalen etablerte Midtgarden seg som en målfarlig «potet» med et to-sifret antall scoringer begge sesonger. Han utmerket seg som en straffeskytter som alltid scorer, i tillegg til en spiller som kunne avgjøre kamper. Den 3. januar 2011 skrev han under for sin tidligere arbeidsgiver, eliteserieklubben Odd Grenland, og sommeren samme år ble han klar for Vitesse, med en utlånsavtale til FC Flora Tallinn ut året. Dessverre, ble ikke avtalen slik som avtalt. Lønnsutbetalinger og kontrakter som var lovet ble ikke overholdt, og han valgte deretter Lillestrøm som sin neste arbeidsgiver.
Høsten 2012 var Midtgarden tilbake i Mjøndalen. Allerede i sin første kamp borte mot Sandefjord, smalt han inn et mål i krysset fra ca. 30 meter. Midtgarden fikk 13 kamper, og scoret 10 mål.

Lillestrøm 
Den 2. november 2011 ble det klart at Midtgarden hadde signert en kontrakt med Lillestrøm Sportsklubb, som strekker seg ut 2013-sesongen. Han fikk sin første trening med LSK da klubben begynte sin sesongoppkjøring den 9. januar 2012.

Landslagskarriere 
Midtgarden debuterte for U21-landslaget den 5. oktober 2006 i en kamp mot Danmark, hvor han scoret et av Norges mål. Han har totalt fire kamper, og to skåringer for U21-landslaget.

Referanser

Eksterne lenker 
 

Norske fotballspillere
Fotballspillere for Odds ballklubb
Fotballspillere for Mjøndalen IF
Fotballspillere for Notodden FK
Fotballspillere for Pors Grenland Fotball
Fotballspillere for FC Flora Tallinn
Fotballspillere for Lillestrøm SK
Norske fotballspillere i Nederland
Norske fotballspillere i Estland
Personer fra Skien kommune
Fødsler i 1987